
DECRET D’ALCALDIA 
D’acord amb el que estableix l’article 21.1 de la Llei de bases de règim local 7/85, de 2 d’abril, l’alcaldessa en funcions adopta les resolucions que tot seguit es detallen:
PRIMERA. ACTIVITATS INNÒCUES
1.1. 
Expedient 1215/2023. Règim de comunicació – perruqueria, av. del Pont. Resolc informar que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 12/2023
NIF del sol·licitant: 55630565M
Activitat: perruqueria
Registre d’entrada: 2023-E-RC-1550, d’1 de juny
Resolució: 1 de juny de 2023.
1.2. 
Expedient 1220/2023. Règim de comunicació – habitatge d'ús turístic, c/ de Sant Pau. Resolc informar que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 14/2023
NIF del sol·licitant: 44000536H
Activitat: habitatge d’ús turístic
Adreça: carrer de Sant Pau
Registre d’entrada: 2023-E-RC-1616, de 8 de juny
Resolució: 8 de juny de 2023.
SEGONA. AFERS SOCIALS
2.1. 
Expedient 1202/2023. Sol·licitud targeta d’aparcament per a persones amb discapacitat. Vista la sol·licitud d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002,
Resolc autoritzar a la sol·licitant la targeta d’aparcament individual número 25207-2023-283-6037T.
TERCERA. AIGÜES
3.1.
Expedient 1207/2023. Revisió facturació aigua 4t trimestre de 2022 i 1r i 2n trimestre de 2023 – ctra. de Sant Llorenç. Vista la sol·licitud de revisió de les facturacions d’aigua de l’habitatge situat a la carretera de Sant Llorenç, corresponents al 4t trimestre de 2022 i al 1r i 2n trimestre de 2023, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
Resolc:
1. Pel que fa a les facturacions del 4t trimestre de 2022 i del 1r trimestre de 2023, refer les factures de subministrament d’aigua tenint en consideració la fuita d’aigua. Si els rebuts estan pagats, es farà un abonament al compte bancari per la diferència d’imports; si els rebuts estan pendents de pagament, es girarà nous rebuts amb l’import que correspongui després d’aplicar els preus de fuita.
2. Pel que fa al 2n trimestre de 2023, es tindrà en consideració la fuita d’aigua en el moment de fer la factura del trimestre.
QUARTA. CEMENTIRI
4.1. 
Expedient 1195/2023. Canvi de nom de la concessió de dret funerari d’un nínxol. Vista la sol·licitud de canvi de titular de la concessió de dret funerari d’un nínxol del cementiri municipal de Solsona;
Resolc concedir el canvi de nom sol·licitat, un cop pagada la taxa establerta a l'ordenança corresponent. La taxa per l'expedició d'un títol de nínxol o renovació ascendeix a 19,50 €. Es comunica a la sol·licitant que s'ha de passar a recollir el títol del nínxol a l'Oficina d'Atenció Ciutadana.
CINQUENA. CULTURA
5.1.
Expedient 1176/2023. Associació del Mètode Suzuki a Catalunya – curs Solsona Sona 2023, del 19 al 23 de juliol de 2023. Vista la sol·licitud presentada i subscrita per Montserrat Ciurans, representant de l'Associació del Mètode Suzuki a Catalunya, en què, amb motiu de l'organització del curs Solsona Sona 2023 del 19 al 23 de juliol, demana poder disposar de:
· aules, estudis i sala gran de l’Escola Municipal de Música Joan Roure: des del dimecres dia 19, a partir de les 16.00 hores, al diumenge dia 23, a les 14.00 hores
· cinc aules i el gimnàs de l’Escola Setelsis: dijous dia 20, divendres dia 21 i dissabte dia 23, de les 9.00 a les 18.00 hores
· el teatre comarcal: dissabte dia 22, de les 17.00 a les 20.00 hores, i diumenge dia 23, de les 11.00 a les 13.00 hores
· la plaça Major: dimecres dia 19, de les 19.30 a les 20.30 hores, pel concert inaugural, així com poder disposar de 50 cadires i una connexió al subministrament elèctric
· la plaça de Ramon Llumà: divendres dia 21, de les 18.30 a les 19.30 hores, per un concert, així com poder disposar de 50 cadires i una connexió al subministrament elèctric;
Vist l'informe 286/2023 emès per la Policia Local, 
Resolc concedir el que sol·licita especificant que, de l’Escola Municipal de Música Joan Roure, se cediran cinc aules, tres estudis i la sala de l’Orfeó. En relació a l’Escola Setelsis, i degut al canvi de direcció el dia 30 de juny, no es pot donar resposta fins a parlar-ne amb el nou equip directiu. Els concert organitzats a la plaça Major i a la plaça de Ramon Llumà no han d'entorpir la circulació dels usuaris de la via i s'ha de deixar espai suficient per no impedir la circulació de qualsevol vehicle d'urgències, en cas de necessitat.
SISENA. ESPORTS
6.1.
Expedient 1217/2023. Cooperativa Gedi Gestió i Disseny, SCCL – utilització piscines municipals. Vista la sol·licitud presentada i subscrita per Maria Moumen Es Saddouki, representant de Cooperativa Gedi Gestió i Disseny, SCCL, amb NIF núm. F59128041, en què demana que els set joves tutelats, residents al SPAAI Estrella - Torre Viladot, i un educador puguin accedir a les instal·lacions de les piscines municipals per dur a terme una de les activitats que s'han programat per aquests nois durant l'estiu;
Resolc concedir el que sol·licita, amb la condició que es faci arribar el llistat dels set joves tutelats i dels educadors per què puguin accedir a les instal·lacions i comunicar a la sol·licitant que la cooperativa serà la responsable de qualsevol incidència que es pugui produir pel que fa al cas.
SETENA. GOVERNACIÓ
7.1.
Expedient 1204/2023. Ocupació de la via pública amb taules i cadires –c/ de Sant Cristòfol. Vista la sol·licitud de permís per a la instal·lació d'una terrassa exterior davant d’un bar situat al carrer de Sant Cristòfol, amb la col·locació de quatre taules amb les cadires corresponents, fins a final d'any;
Vistos els informes emesos per la Policia Local i els Serveis Tècnics Municipals,
Resolc concedir la instal·lació de la terrassa amb quatre taules i quatre cadires, cadascuna, fins a final d'any, amb els condicionants següents:
· Les taules i cadires hauran de complir els criteris estètics assenyalats al POUM per al nucli antic, que assenyala que els materials autoritzables són la fusta, la lona de color cru i el vímet. No obstant això, també s’admeten cadires d’estructura d’alumini i seient i respatller de polipropilè imitant material natural i taules d’estructura d’alumini lacat i sobre en color marró. No es permet la instal·lació de mobiliari de publicitat. Tots els elements que pertanyin a una mateixa autorització i/o establiment estaran realitzats amb material del mateix color, disseny i textura.
· Els materials dels para-sols han de ser la roba o lona de color cru i l'estructura d'aquests d'alumini lacat i/o resines de colors admesos. La seva alçada ha d'oscil·lar entre els 2,20 i els 2,60 metres i no poden estar ancorats al paviment.
· A requeriment de l’Ajuntament, i sempre que concorrin raons d’interès públic (fires, Festa Major, etc.), el titular de la llicència queda obligat a retirar la terrassa i deixar l’espai públic ocupat.
· La titular de la llicència queda obligada a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música, soroll, etc. (aparells de TV, reproductors de música o similars).
· Els horaris d’ús establerts a l’Ordenança són: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores. L’incompliment de l’horari serà motiu de retirada del permís concedit.
En cas de no complir-se aquests requisits, l'Ajuntament aplicarà la sanció corresponent i es reserva la possibilitat de revocar l'ocupació de la via pública.
D’acord amb l’ordenança núm. 12 actualment vigent, la taxa per cada taula i les cadires corresponents, al nucli antic, durant els mesos de juliol i agost, és de 26,20 €/mes; la resta de l’any és de 22,60 €/mes.
7.2. 
Expedient 1205/2023. Càmping – revetlla de Sant Joan. Vista la sol·licitud que informa de l’actuació musical que es durà al càmping, a partir de les 22.30 hores, per amenitzar els sopars de la revetlla de Sant Joan;
Resolc donar-se per assabentat de l’activitat que es vol dur a terme.
7.3.
Expedient 1188/2023. Veïns del C/ Bages i C/ Noguera – revetlla de Sant Joan. Vista la sol·licitud presentada i subscrita per M. Carmen Ruiz Vela, amb DNI núm. ***9174**, representant dels veïns del carrer del Bages i del carrer de la Noguera, en què demana permís per tallar la circulació de vehicles a la cruïlla del carrer del Bages amb el carrer de la Noguera el dia 23 de juny, per celebrar la revetlla de Sant Joan; també demana autorització per poder posar taules i cadires en la cruïlla esmentada i poder finalitzar la revetlla a les 01.00 hores;
Vist l'informe 287/2023 emès per la Policia Local,
Resolc concedir el què sol·licita i comunicar a la sol·licitant que per poder tallar la circulació de vehicles a la cruïlla s'haurà de seguir les indicacions de la Policia Local. Cal separar i gestionar correctament els residus generats per aquesta celebració i adreçar-se a l'Oficina Ambiental de Solsona, situada al carrer del Castell, 17, 1r pis, per sol·licitar els contenidors per al reciclatge de les deixalles. 
7.4.
Expedient 1223/2023. Veïns del c/ de Sant Pau - sopar de veïns, dia 1 de juliol. Vista la sol·licitud presentada i subscrita per Immaculada Gilibets i Parcerisa, amb DNI núm. ***5069**, representant dels veïns del carrer de Sant Pau, en què demana autorització per poder fer foc amb un bidó el dia 1 de juliol per coure el tall del sopar que organitzen els veïns;
Vist l'informe 297/2023 emès per la Policia Local,
Resolc comunicar a la sol·licitant que per a l'autorització per fer foc al carrer, es concedeix sense perjudici de l'autorització que calgui tramitar davant del Departament d'Acció Climàtica, Alimentació i Agenda Rural. Cal separar i gestionar correctament els residus generats per aquesta celebració i adreçar-se a l'Oficina Ambiental de Solsona, situada al carrer del Castell, 17, 1r pis, per sol·licitar els contenidors per al reciclatge de les deixalles.  
7.5.
Expedient 1213/2023. Assemblea Territorial de Solsona de l'ANC – ocupació via pública. Vista la sol·licitud presentada i subscrita per Maria Claustre Solé i Brichs, amb DNI núm. ***0951**, representant de l’Assemblea Territorial de Solsona de l’ANC, en què demana permís per poder instal·lar una carpa, davant del número 9 de la plaça Major els dies 4, 5, 11, 12, 18, 19, 25 i 26 d'agost i 1 i 2 de setembre, de les 10.00 a les 13.00 hores, com a punt d'informació i venda de samarretes per a la celebració de la Diada de l'11 de setembre durant l'estiu;
Vist l'informe 294/2023 emès per la Policia Local,
Resolc concedir el què sol·licita. S’ha de tenir en compte que, pel que fa a la ubicació de la carpa, s'haurà de seguir les indicacions de la Policia Local i que la zona ha de quedar sempre neta pel responsable de l’activitat.
7.6.
Expedient 1216/2023. Assemblea Territorial de Solsona de l'ANC – col·locació pancarta. Vista la sol·licitud presentada i subscrita per M. Claustre Solé i Brichs, amb DNI núm. ***0951**, representant de l’Assemblea Territorial de Solsona de l’ANC, en què demana autorització per col·locar una pancarta a l’inici del passeig, des del dia 15 de juliol a l’11 de setembre, per fer divulgació de la manifestació de l’11 de setembre,
Resolc concedir el que sol·licita i comunicar a la sol·licitant que la pancarta s’haurà de col·locar a partir del dia 24 de juliol, un cop finalitzada la campanya electoral i les eleccions generals del dia 23 de juliol de 2023.
7.7.
Expedient 1212/2023. Festa Major de Solsona 2023 – instal·lació parada. Vista la sol·licitud de llicència per instal·lar una parada de venda de roba i complements durant la Festa Major de Solsona 2023;
Vist l'informe 292/2023 emès per la Policia Local,
Resolc informar favorablement la concessió de la llicència sol·licitada després d'haver efectuat el pagament del preu públic per parades, barraques, casetes de venda... situades en terrenys d’ús públic i subjecta a les condicions següents:
· Les dates de la Festa Major de Solsona són del 7 a l'11 de setembre de 2023.
· Pel que fa a la ubicació de la parada aquesta s'ha d'instal·lar a la sortida del portal del Castell, seguint les indicacions de la Policia Local.
· L’Ajuntament de Solsona no facilita la connexió del subministrament de llum elèctrica (que s’haurà de contractar a la companyia subministradora) si no es disposa de grup electrogen. El subministrament d’aigua es pot contractar a l’Ajuntament de Solsona.
· En la instal·lació s’haurà de disposar de la documentació següent:
· Documentació original, corresponent a la mateixa, presentada en la sol·licitud.
· Pòlissa d’assegurança de responsabilitat civil vigent, amb comprovant de pagament.
· Impost sobre activitats econòmiques.
· Alta a la Seguretat Social.
· La llicència municipal que autoritza l’activitat.
· S'han de complir les condicions ambientals següents:
· Sorolls i vibracions: Adoptar les mesures adients per no superar els valors límit d’immissió exteriors, establerts al Reglament de la Llei 16/2002, de protecció contra la contaminació acústica, per a la zona de sensibilitat acústica corresponent.
· Residus: S’haurà d’efectuar la correcta recollida selectiva dels residus municipals generats i el seu lliurament als contenidors corresponents.
· L’espai i entorns ocupats per les instal·lacions de l’activitat, s’hauran de mantenir en bon estat de neteja i conservació tant durant la seva estada com quan cessin les activitats.
El preu públic per casetes de venda ambulant, per fires i festes, situades en terrenys d'ús públic ascendeix a 2,00 €/ml/dia, per tant, l'import a abonar és de 110,00 €. L'import s'haurà d'abonar abans d'instal·lar la parada al compte bancari de l'Ajuntament de Solsona núm. ES60 2100 0081 9902 0000 0425.
7.8.
Expedient 1194/2023. Targeta de proximitat per a l’accés de vehicles al nucli antic mitjançant control remot. Vista la sol·licitud de concessió de la targeta de proximitat per a l’accés de vehicles al nucli antic mitjançant control remot, per a un vehicle;
Atès que compleix amb els criteris previstos a la normativa reguladora de la targeta de proximitat aprovada per l’Ajuntament de Solsona,
Resolc concedir el que sol·licita. Es comunica a la sol·licitant que s'ha de passar a recollir la targeta a l'Oficina d'Atenció Ciutadana.
7.9.
Expedient 1206/2023. Targeta de proximitat per a l’accés de vehicles al nucli antic mitjançant control remot. Vista la sol·licitud de concessió de la targeta de proximitat per a l’accés de vehicles al nucli antic mitjançant control remot, per a un vehicle;
Atès que compleix amb els criteris previstos a la normativa reguladora de la targeta de proximitat aprovada per l’Ajuntament de Solsona;
Resolc concedir el que sol·licita. Es comunica al sol·licitant que s'ha de passar a recollir la targeta per l'Oficina d'Atenció Ciutadana.
VUITENA. PERSONAL
8.1.
Expedient 1172/2023. Ajuntament de la Seu d'Urgell – designació membre tribunal qualificador. Vist que la Junta de Govern Local del dia 27 de març de 2023 va acordar atendre la sol·licitud de la Secretaria de Governs Locals i Relacions amb l’Aran de col·laborar amb l’Escola d’Administració Pública de Catalunya, facilitant la inscripció per incorporar-se a la base de dades de col·laboradors per als tribunals de selecció de l’Escola d’Administració Pública fent difusió entre el personal funcionari de carrera i personal laboral fix de l’Ajuntament de Solsona amb la regulació dels permisos corresponents;
Vist que Susana Castro Fernández, amb DNI núm. ***5148**, s’ha inscrit a la base de dades de col·laboradors per als tribunals de selecció en representació de l'Escola d’Administració Pública de Catalunya;
Vist que amb data 29 de maig de 2023 l'Escola d'Administració Pública de Catalunya ha designat vocal suplent a Susana Castro Fernández, amb DNI núm. ***5148**, en el tribunal qualificador de la convocatòria per proveir una plaça tècnic de Joventut i dues places de mestre/a d’educació infantil a l’Ajuntament de la Seu d’Urgell;
Vist que la persona titular designada ha comunicat a l’Ajuntament de la Seu d’Urgell que no podrà assistir al tribunal;
Vist que l’Ajuntament de la Seu d’Urgell per Resolució de l’Alcaldia 428/2023 i 429/2023 de 15 de juny ha comunicat que el tribunal s'ha de reunir el dia 29 de juny de 2023 a les 10 hores en format en línia,
Resolc concedir permís a Susana Castro Fernández, amb DNI núm. ***5148**, per assistir al tribunal qualificador de la convocatòria per proveir una plaça de tècnic de Joventut i dues places de mestre/a d’educació infantil a l’Ajuntament de la Seu d’Urgell, el dia 29 de juny de 2023, a partir de les 10 hores. Es recorda al personal col·laborador que haurà de justificar degudament l’assistència al tribunal de selecció. Cal que registri al sistema de control horari les hores destinades a aquesta tasca amb la incidència «Serveis a altres administracions». El nombre d’hores que computarà l’Ajuntament serà com a màxim les hores de la seva jornada ordinària. Les despeses de desplaçaments, dietes i indemnitzacions aniran a càrrec de l’administració on hagin estat designats.
8.2.
Expedient 1196/2023. Permís per formació. Vista la sol·licitud presentada per una treballadora municipal, amb DNI núm. ***3578**, en què sol·licita permís per formació per assistir a tres ponències del programa de la Universitat Catalana d'Estiu que s'organitza a Manresa el dia 29 de juny i que s'impartirà en modalitat presencial, de les 10.30 a les 17.15 hores, amb parada per dinar;
Vist que aquesta tècnica té autoritzades fins el dia d'avui 20 hores de formació coincidents amb la jornada de treball durant l’exercici 2023;
Vist el que estableix el pacte-conveni de l'Ajuntament de Solsona a l'article 10 i 28;
Resolc aprovar la sol·licitud presentada, autoritzar les hores del dia 29 de juny com hores de formació i aprovar les despeses per desplaçament a la jornada. Cal registrar al sistema de control horari una incidència de formació pel dia 29 de juny. Una vegada finalitzada la formació caldrà fer arribar el certificat corresponent. Si una vegada autoritzat el permís per formació no és possible fer la formació per manca de places al curs o per desistiment de la persona sol·licitant, cal comunicar-ho a Recursos Humans.
NOVENA. URBANISME
9.1.
Expedient 1187/2023. Llicència urbanística – règim autoliquidació. Resolc donar compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Llicència núm. AS-2023/124
DNI de la sol·licitant: ***4988**
Obres a realitzar: reforma de la cambra de bany d'un habitatge
Registre d’entrada: 2023-E-RC-1667, del 19 de juny
Pagament de la llicència: 19 de juny de 2023.
DESENA. Donar compte d’aquest decret en la propera sessió del Ple de l’Ajuntament.
DOCUMENT SIGNAT ELECTRÒNICAMENT

